Public procurement notice: Contract Notice
Published: 2018-02-20
Buyer: Den Europæiske Union
Country: BE
Contract type: Services
Procedure: Restricted procedure
CPV classification: 71314000: Energy and related services
Submission deadline: 2018-03-26
EU fund: ESF

Technical requirements: BE-Bruxelles: Støtte til PEAC (Pool Energétique de l'Afrique Centrale) vedrørende gennemførelsen af den regionale energipolitik i Republikken Congo
PEAC har ansvaret for at gennemføre den regionale energipolitik, overvåge undersøgelserne og konstruktionen af fællesskabsinfrastrukturer samt organisere udveksling af elektrisk energi inden for CEEAC-området.
(i) implementeringen af CEEAC’s hvidbog og af det strategiske dokument for den regionale energipolitik; og
(iii) organisation af regionale workshops (vejledende antal: 40) med henblik på gennemførelsen af de aktiviteter, der foretages af underkomiteer samt regulerings- og forligsorganer.
Den ordregivende myndighed kan efter eget skøn udvide projektets varighed og/eller kontraktens omfang med forbehold for tilgængelig finansiering op til det anslåede beløb på cirka 1 000 000 EUR. Enhver forlængelse eller udvidelse af kontrakten forudsætter, at kontrahenten har udført sit arbejde på tilfredsstillende vis.
Deltagelse i udbuddet er åben på lige vilkår for fysiske og juridiske personer, der deltager enten individuelt eller i en sammenslutning (et konsortium) af ansøgere, der er etableret i en af Den Europæiske Unions medlemsstater, AVS-lande eller et land eller territorium bemyndiget af AVS-EF-partnerskabsaftalen, hvorunder programmet finansieres (se også punkt 29 nedenfor). Deltagelse er ligeledes åben for internationale organisationer.
For britiske ansøgere og tilbudsgivere: Vær opmærksom på, at efter Det Forenede Kongeriges udtræden af EU vil reglerne om adgang til EU's udbudsprocedurer for økonomiske aktører, der er etableret i tredjelande, gælde for ansøgere eller tilbudsgivere fra Det Forenede Kongerige afhængigt af resultatet af forhandlingerne. I tilfælde af at en sådan adgang ikke er fastsat af gældende juridiske bestemmelser, kan ansøgere og tilbudsgivere fra Det Forenede Kongerige blive udelukket fra deltagelse i udbudsproceduren.
Alle valgbare fysiske personer eller juridiske enheder (som defineret i punkt 11 ovenfor) eller sammenslutninger af sådanne parter (konsortier) kan ansøge.
Et konsortium kan være en permanent, vedtægtsmæssigt etableret sammenslutning eller en sammenslutning, der er etableret uformelt med henblik på en specifik udbudsprocedure. Alle deltagere i et konsortium (dvs. lederen og alle øvrige deltagere) hæfter solidarisk over for den ordregivende myndighed.
Hvis en ikke-valgbar fysisk person eller juridisk enhed (som defineret i punkt 11) deltager, udelukkes den pågældende ansøgning automatisk. Hvis den pågældende part er en del af et konsortium, vil denne parts udelukkelse medføre udelukkelse af hele konsortiet.
Fysiske personer eller juridiske enheder kan kun afgive 1 ansøgning, uanset om de deltager som enkeltstående juridisk enhed, som ledende virksomhed eller medlem af et ansøgerkonsortium. I tilfælde af at en fysisk person eller juridisk enhed afgiver mere end 1 ansøgning, vil alle ansøgninger, hvori vedkommende deltager, blive udelukket.
Bud, der omfatter andre virksomheder end dem, der er nævnt i ansøgningen til prækvalifikationslisten, vil blive udelukket fra denne begrænsede udbudsprocedure, medmindre forudgående tilladelse fra den ordregivende myndighed er blevet opnået (se afsnit 2.4.3 i den praktiske vejledning). Ansøgere, der opfordres til afgivelse af bud, må ikke indgå aftaler om samarbejde eller underentreprise med hinanden i forbindelse med denne kontrakt.
Som en del af ansøgningsskemaet skal ansøgere indgive en underskrevet erklæring vedlagt standardansøgningsskemaet om, at de ikke befinder sig i nogen af de udelukkelsessituationer, der er anført i afsnit 2.3.3 i den praktiske vejledning.
På grundlag af de indgivne ansøgninger vil mindst 4 og højst 8 ansøgere blive opfordret til at afgive detaljerede bud på denne kontrakt. Hvis antallet af valgbare ansøgere, der lever op til udvælgelseskriterierne, er mindre end det mindste antal på 4, kan den ordregivende myndighed opfordre de ansøgere, der opfylder kriterierne, til at afgive bud.
Følgende udvælgelseskriterier vil finde anvendelse på ansøgerne. I tilfælde af bud afgivet af et konsortium vil udvælgelseskriterierne blive anvendt på konsortiet som helhed, medmindre andet udtrykkeligt er anført. Udvælgelseskriterierne finder ikke anvendelse på fysiske personer og enkeltmandsvirksomheder, når de er underkontrahenter.